**STATUTTER FOR RYFYLKE HESTESPORT**  
**KLUBBMESTERSKAP I DRESSUR**

**Generelt**

Det skal arrangeres klubbmesterskap i dressur hvert år, fortrinnsvis i de seks siste mnd i året. Klubbmesterskapet er åpent for ryttere med gyldig fullstendig medlemskap i Ryfylke Hestesportsklubb, uavhengig av representasjonsklubb inneværende år.

Det er kun lov å starte med en hest i klubbmesterskapet. Rytteren skal ha gyldig rytterlisens i NRYF og hesten skal være hesteregistrert hos NRYF.

Klubbmesterskapet skal gå i den klassen som gir flest mulig startende. Årsmøtet avgjør hvert år hvilket nivå klubbmesterskapet skal ha inneværende år. Klubbmesterskapsklassen skal tydelig merkes i proposisjonen hvis det er flere klasser på stevnet. Stevnet skal være enten klubb, utvidet klubb, eller distriktstevne.

**Resultatberegning og premiering**

Klubbmester er den ekvipasjen som har høyest prosent i klassen.

Det kreves minimum 3 startende for at det skal være mesterskapsklasse. Ved 3 startende skal det allikevel deles ut gull, sølv og bronse.   
Ved likeplassering på en medaljeplass er det den med høyest sum på allment inntrykk som vinner.

**Kvalifisering**

Nedre alder for klubbmesterskap er f.o.m det året rytteren fyller 10 år.

Ved spørsmål som ikke er avklart i statuttene, henvises det til KRI (Generelt konkurransereglement) og KR for dressurridning

Statuttene er godkjent av årsmøtet 01.03.2023